**«Лабіры́нты»** — гістарычна-фантастычная аповесць Вацлава Ластоўскага, гэта першая фантастычная аповесць у беларускай літаратуры. Найбольш вядомы празаічны твор Ластоўскага, стаў узорам рамантычнай прозы на гістарычную тэму. У аповесці апавядаецца пра існаванне высокаразвітай крыўскай цывілізацыі, не менш старажытнай за антычныя.

Стыль
-----

Гістарызм «*Лабірынтаў*» — ужо «паслявальтэрскотаўскі», гістарызм найперш інтэлектуальны, бо на парозе ўжо было XX стагоддзе, самы яго разгар, і таму проза В. Ластоўскага 20-х гадоў адчувала павевы новага мастацкага мыслення, звязанага з эпохай мадэрнізму. Тыя павевы мадыфікавала ўласная нацыянальная глеба, напаўнялі змястоўнасцю задачы новага беларускага адраджэння і адпаведныя гісторыка-культурныя асацыяцыі. «*Лабірынты*» — сплаў філасофска-культурных напрацаванняў (да ўсяго — мінітрактатаў па гісторыі сусветнай міфалогіі, народнай астраноміі, этнаграфіі) і мастацкай містыфікацыі гісторыка-міфалагічнага кшталту, духоўная аснова беларускае Крывіі, адна з першых фундаментальных мастацкіх канструкцый нацыянальнай канцэпцыі быцця.

Міфалагічныя, тэасофскія, фальклорныя, навуковыя і ўласнамастацкія штудыі ў «*Лабірынтах*» збольшага былі скіраваны на асвятленне актуальных праблем сучаснасці, яны, як адчуваў і сам В. Ластоўскі, дапамагаюць раскрываць «сімвал пройдзенай народам гісторыі». «*Нягледзя на тое, што даўно па-свойму рашыў Юпітэр зямельнае права, права гэта да сягоння несправядлівае. І будзе датуль актуальным, пакуль кожны народ не станецца гаспадаром у сваім краі, — наўпрост выводзіць В. Ластоўскі паралелі ў сваю рэальнасць, — пакуль кожны, хто палівае сваім потам загон, не будзе праўным, прызнаным і ўсвячоным правам яго валадаром. Гэты ж час ужо недалёк!*».

У аповесці — шмат спасылак і зносак на навуковыя працы, «рэдактарскія» прыпісы, угрунтаваны тэрміналагічны апарат, насычанасць сымболікай, паняццямі міфалогіі, эзатэрыкі. У «*Лабірынтах*» апісаны народны духоўны космас і асноўныя вехі нацыянальнага культурнага станаўлення, пра адмысловую нацыянальную практопію, створаную на аснове старажытнай беларускай гісторыі.

Выданні
-------

* Лябірынты. — Каўнас, 1923.
* *Вацлаў Ластоўскі (Власт).* Лябірынты. — Берлін: Бацькаўшчына, 1944. — 33 с. — (Народная бібліятэчка).
* *Вацлаў Ластоўскі.* Творы. — Мюнхен: Бацькаўшчына, 1956. — 112 с.
* *Вацлаў Ластоўскі.* Выбраныя творы. — Мінск: Беларускі кнігазбор, 1997. — 512 с. — (Беларускі кнігазбор). Архівавана 29 лютага 2020.
* *Вацлаў Ластоўскі.* Лабірынты. Выбраныя творы. — Папуры, 2015. — 176 с. — (Мая беларуская кніга).

Зноскі
------

1. ↑  ТРАГІЧНАЯ ПЕРАМОГА НАД СТРАХАМ. «ЗАКОН ГУКА» ЗРАБІЛІ ПЕСЬНЯЮ ВЕРШ ЛАСТОЎСКАГА (ПРЭМ’ЕРА) // *Tuzin.fm*. — 26.12.2017.
2. ↑  *Уладзімір Арлоў.* Вацлаў Ластоўскі (1883-1938) // *Jivebelarus.net*. — 10.12.2007.
3. ↑  *Алік Акуліч.* Беларускія лабірынты Вацлава Ластоўскага (беларуская мова) // *Новы час*. — 28-10-2013.
4. ↑  «Лабірынты» Вацлава Ластоўскага
5. ↑  Вікісховішча
6. ↑  Творы (livelib.ru)
7. ↑  Вацлаў Ластоўскі. Выбраныя творы (kniganosha.by)
8. ↑  Лабірынты. Выбраныя творы (kniganosha.by)

Спасылкі
--------

* *Алік Акуліч.* Беларускія лабірынты Вацлава Ластоўскага // *Новы час*. — 28-10-2013.
* «Лабірынты» Вацлава Ластоўскага (allbest.ru)

| ⛭Вацлаў Ластоўскі |
| --- |
| Творы | 

|  |  |
| --- | --- |
| Гісторыя | 
* Кароткая гісторыя Беларусі (1910)
* Гісторыя беларускай (крыўскай) кнігі (1926)

 |
| Публіцыстыка | 
* Сплачвайце доўг (1913)
* Што трэба ведаць кажнаму беларусу (1918)

 |
| Аповесці | 
* ‎Прыгоды Панаса і Тараса (1912)
* Лабірынты (1923)

 |
| Мовазнаўства | Падручны расійска-крыўскі (беларускі) слоўнік (1924) |

 |  |
| Выданні | 
* Наша Ніва
* Гоман
* Крывічанін
* Крывіч

 |
| Арганізацыі | 
* Хрысціянская злучнасць
* Выдавецтва
* Урад БНР
* Сувязь нацыянальна-дзяржаўнага вызвалення Беларусі

 |
| Памяць | Дуб |
| Звязанае | Вянок |